b'\n_START_ARTICLE_\nNatsi-Saksan ydinohjelma\n_START_SECTION_\nKoej\xc3\xa4rjestelyt\n_START_PARAGRAPH_\nSaksassa tutkijat oli jaettu kolmeen ryhm\xc3\xa4\xc3\xa4n, jotka suorittivat erillisi\xc3\xa4 kokeita: ryhm\xc3\xa4t nimettiin kaupungin mukaan Berlin (B), Gottow (G) ja Leipzig (L). Werner Heisenbergin johtama Berliinin koe siirrettiin Haigerlochin kyl\xc3\xa4\xc3\xa4n, jossa ryhm\xc3\xa4 suoritti B-VIII -kokeen. Kokeessa 664 uraanikuutiota roikkui lentokonekaapelista, ja oli upotettu raskaaseen veteen grafiittisein\xc3\xa4n ymp\xc3\xa4r\xc3\xb6im\xc3\xa4n\xc3\xa4. J\xc3\xa4rjestely ei ollut riitt\xc3\xa4v\xc3\xa4 jatkuvaan ketjureaktioon, mutta olisi voinut toimia 50% suuremmalla m\xc3\xa4\xc3\xa4r\xc3\xa4ll\xc3\xa4 uraanikuutioita. Kurt Diebnerin Gottowin ryhm\xc3\xa4ss\xc3\xa4 k\xc3\xa4ytt\xc3\xa4m\xc3\xa4t samanlaiset kuutiot olisivat riitt\xc3\xa4neet saavuttamaan kriittisyyden B-VIII -reaktorissa. Heisenberg hautasi kokeessa k\xc3\xa4ytetyt uraanikuutiot pellolle, josta liittoutuneet kaivoivat ne esiin.'